Številka: 4938-65/2020-5

Datum: 10. 06. 2020

**OKLIC 1. JAVNE DRAŽBE**

Na podlagi 70. člena Zakona o davčnem postopku – ZDavP-2 (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16, 69/17, 13/18 – ZJF-H, 36/19 in 66/19), v povezavi s tretjim odstavkom 202. člena Zakona o prekrških - ZP-1 (Uradni list RS, št. [29/11](http://www.uradni-list.si/1/objava.jsp?sop=2011-01-1376) – uradno prečiščeno besedilo, [21/13](http://www.uradni-list.si/1/objava.jsp?sop=2013-01-0786), [111/13](http://www.uradni-list.si/1/objava.jsp?sop=2013-01-4126), [74/14](http://www.uradni-list.si/1/objava.jsp?sop=2014-01-3062) – odl. US, [92/14](http://www.uradni-list.si/1/objava.jsp?sop=2014-01-3705) – odl. US, [32/16](http://www.uradni-list.si/1/objava.jsp?sop=2016-01-1364) in [15/17](http://www.uradni-list.si/1/objava.jsp?sop=2017-01-0740) – odl. US) in v zvezi s prvim odstavkom 204. člena ter s tretjim odstavkom 195. člena ZDavP-2, odreja Finančna uprava Republike Slovenije, Finančni urad Maribor 1. javno dražbo premičnin.

**Javna dražba bo v prostorih Finančnega urada Maribor,** na naslovu **Tržaška cesta 49, 2000**

**Maribor,** v torek dne **23. 6. 2020 ob 11.30 uri.**

| Zap. št. | Št. kosov | Predmet prodaje | Izklica cena v EUR | Stopnja |
| --- | --- | --- | --- | --- |
| 1 | 1 | Rabljeno, osebno, motorno, vozilo:  Znamka: **FORD**  Tip: **FOCUS C**-**MAX / 1.6**  Datum prve registracije: **28. 7. 2006**  Datum prve registracije v RS: **28. 7. 2006**  Število prevoženih km: **232 961**  Številka šasije: **WF0MXXGCDM6U82094**  Barva: **kovinska - rdeča – srednja**  Opis stanja: **zadovoljivo** - **razvidno iz priloženih fotografij** | **663,00** | **DDV = 0,0%**  **DMV = 0,0%** |

Dodaten opis premičnine: vrsta goriva: bencin, delovna prostornina motorja: 1596 cm3, moč motorja 74 kW, vozilo je vozno, TP velja do dne 23. 9. 2020.

Premičnina se prodaja po načelu VIDENO-KUPLJENO, je brez garancije, reklamacija kvalitete po prevzemu ni možna.

**Ogled premičnine** je možen na dan javne dražbe, **v torek dne 23. 6. 2020 od 9. do 10. ure**, **na naslovu A.N.B. Trade d.o.o., Spodnje Stranice 11, 3206 Stranice**, izven tega termina je ogled premičnine do dne javne dražbe možen izjemoma, le po predhodnem dogovoru na tel. št. 03/752 1022, od ponedeljka do petka v času od 9:00 do 14:00 ure, na naslovu A.N.B. Trade d.o.o., Spodnje Stranice 11, 3206 Stranice. Dodatne informacije v zvezi z javno dražbo in predmetom prodaje lahko interesenti dobijo v času uradnih ur**[[1]](#footnote-1)** na tel. št. 02/ 776 62 95 ali 030 607 022 (g. Zavernik), do dne javne dražbe.

Pred začetkom javne dražbe mora ponudnik vplačati varščino ali predložiti ustrezen instrument za zavarovanje plačila varščine, ki znaša **10 % izklicne cene**, ki pa ne more biti nižja od 40,00 EUR.

Varščina se vplača na depozitni račun FURS številka oz. IBAN: **SI56** **0110 0600 0011 954**, ki je odprt pri Banka Slovenije, Slovenska 35, Ljubljana, SI-1000, SWIFT: **BSLJSI2X**. Pri nakazilu mora biti naveden sklic na številko odobritve (referenca): **SI21** **P1-507008065020**, pri čemer vplačnik varščine v sklic namesto P1 **vpiše osem mestno številko**, in sicer:

1. če je vplačnik rezident Republike Slovenije je P1= **davčna številka vplačnika v RS,**
2. če vplačnik ni rezident Republike Slovenije (tujec / tuja pravna oseba) je P1= **05980003**

**Predložitev kopije potrdila o plačilu varščine je pogoj za udeležbo na javni dražbi**.

Vplačana varščina bo kupcu všteta v kupnino. Udeležencem javne dražbe, ki na javni dražbi ne bodo uspeli, bo varščina oziroma predloženi instrument zavarovanja vrnjen(a) najpozneje v petih dneh po zaključku javne dražbe.

Udeležencu, ki javno dražbo zapusti pred njenim zaključkom ali ni pripravljen ponuditi niti izklicne cene ali kupcu, ki ne plača kupnine, se varščina ne vrne, morebitni predloženi instrument zavarovanja pa se unovči.

Javna dražba se opravi, če se je udeleži vsaj en ponudnik. Šteje se, da je javna dražba uspela, če vsaj en ponudnik ponudi ceno, ki je enaka izklicni ceni. Premičnina se proda ponudniku, ki je ponudil najvišjo ceno.

**Kupec mora vplačati znesek kupnine na** depozitni račun FURS: Zavarovanje izpolnitve oziroma plačila davčne obveznosti številka: **SI56** **0110 0600 0011 954**. Pri nakazilu mora biti naveden sklic na številko odobritve (referenca): **SI21 P1-607008065020**, pri čemer vplačnik kupnine v sklic namesto P1 navede osem mestno številko, in sicer:

1. če je kupec rezident Republike Slovenije je P1= davčna številka vplačnika v RS,

2. če kupec ni rezident Republike Slovenije (tujec / tuja pravna oseba) je P1= 05980003.

Od dosežene prodajne cene se NE plačata davek na dodano vrednost – DDV in davek na motorna vozila - DMV.

dr. Marjan Špilar,

direktor finančnega urada

Priloge:

* 6 x fotografija premičnine

Objavljeno:

* na spletni strani FURS
* na oglasni deski FU Maribor
* spletni oglasnik BOLHA.COM

1. - ponedeljek od 8. do 12. ure in od 13. do 15. ure , torek od 8. do 12. ure in od 13. do 15. ure, sreda od 7. do 12. ure in od 13. do 17. ure ter petek od 8. do 13. ure  
    [↑](#footnote-ref-1)